CELEX: 32010D0194
Language: da
Date: 2010-03-31 00:00:00
Title: 2010/194/: Kommissionens afgørelse af 31. marts 2010 om ændring af beslutning 2009/1/EF om indrømmelse af en undtagelse, som Republikken Bulgarien har anmodet om i henhold til beslutning 2008/477/EF om harmonisering af 2500 - 2690  MHz-båndet for landbaserede systemer, som kan levere elektroniske kommunikationstjenester i Fællesskabet (meddelt under nummer K(2010) 1987)

1.4.2010   
            
            
               DA
            
            
               Den Europæiske Unions Tidende
            
            
               L 86/48
            
         KOMMISSIONENS AFGØRELSE
   af 31. marts 2010
   om ændring af beslutning 2009/1/EF om indrømmelse af en undtagelse, som Republikken Bulgarien har anmodet om i henhold til beslutning 2008/477/EF om harmonisering af 2 500-2 690 MHz-båndet for landbaserede systemer, som kan levere elektroniske kommunikationstjenester i Fællesskabet
   (meddelt under nummer K(2010) 1987)
   (Kun den bulgarske udgave er autentisk)
   (2010/194/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets beslutning nr. 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen) (1), særlig artikel 4, stk. 5,
   under henvisning til Kommissionens beslutning 2008/477/EF af 13. juni 2008 om harmonisering af 2 500-2 690 MHz-båndet for landbaserede systemer, som kan levere elektroniske kommunikationstjenester i Fællesskabet (2), særlig artikel 2, stk. 2, og
   ud fra følgende betragtninger:
   
               (1)
            
            
               Ved Kommissionens beslutning 2009/1/EF (3) fik Republikken Bulgarien tilladelse til at udsætte gennemførelsen af beslutning 2008/477/EF indtil den 31. december 2009 i det nordlige Bulgarien og indtil den 31. december 2010 i det sydlige Bulgarien.
            
         
               (2)
            
            
               Republikken Bulgarien har meddelt Kommissionen, at der på grund af et uforudset fald i budgetindtægterne i 2009 som følge af den økonomiske krise ikke var tilstrækkelige ressourcer til rådighed til, at man inden for de frister, der blev fastsat ved beslutning 2009/1/EF, kunne frigøre 2 500-2 690 MHz-båndet og stille det til rådighed på et ikke-eksklusivt grundlag for landbaserede systemer, som kan levere elektroniske kommunikationstjenester. Derfor anvendes dette frekvensbånd stadig på et eksklusivt grundlag til mobilt elektronisk kommunikationsudstyr til nationale sikkerhedsformål i Bulgarien.
            
         
               (3)
            
            
               Ved brev af 25. november 2009 anmodede Republikken Bulgarien derfor om en forlængelse på ét år af den midlertidige dispensation, der blev indrømmet ved beslutning 2009/1/EF. Bulgarien forelagde også en statusrapport om gennemførelsen af beslutning 2008/477/EF.
            
         
               (4)
            
            
               Bulgarien har fremlagt tilstrækkelig begrundelse til støtte for sin anmodning om en forlængelse af den midlertidige dispensation. Bulgarien har meddelt Kommissionen, at landet i 2009 har truffet de nødvendige ikke-finansielle forberedelser med henblik på at tildele nye frekvenser til den nationale sikkerhedstjeneste som afløsning for 2 500-2 690 MHz-båndet, og at der i 2010 vil blive stillet de nødvendige finansielle ressourcer til rådighed til, at det nye mobilradiokommunikationssystem kan tages i brug til nationale sikkerhedsformål.
            
         
               (5)
            
            
               Frekvensudvalgets medlemmer udtalte på mødet den 10.-11. december 2009, at de ikke har indvendinger imod denne forlængelse af den midlertidige dispensation.
            
         
               (6)
            
            
               Den ønskede forlængelse vil hverken forsinke gennemførelsen af beslutning 2008/477/EF uretmæssigt eller skabe uretmæssige forskelle mellem medlemsstaterne med hensyn til deres konkurrence- og lovgivningssituation. Anmodningen er berettiget, og en forlængelse af den midlertidige dispensation med et år er et hensigtsmæssigt middel til at fremme fuldstændig gennemførelse af beslutning 2008/477/EF —
            
         VEDTAGET DENNE AFGØRELSE:
   Artikel 1
   I beslutning 2009/1/EF foretages følgende ændringer:
   
               1)
            
            
               I artikel 1 ændres »31. december 2009« til »31. december 2010«, og »31. december 2010« ændres til »31. december 2011«.
            
         
               2)
            
            
               I artikel 3 ændres »16. januar 2010« til »16. januar 2011«, og »16. januar 2011« ændres til »16. januar 2012«.
            
         Artikel 2
   Denne afgørelse er rettet til Republikken Bulgarien.
   
      Udfærdiget i Bruxelles, den 31. marts 2010.
      
         
            På Kommissionens vegne
         
         Neelie KROES
         
            Næstformand
         
      
   
   
      (1)  EFT L 108 af 24.4.2002, s. 1.
   
      (2)  EUT L 163 af 24.6.2008, s. 37.
   
      (3)  EUT L 2 af 6.1.2009, s. 6.